Na temelju članka 20. Zakona o radu („Službene novine FBiH“ 26/16, 89/18, 44/22 i 39/24), članaka 45. i 46. Statuta Sveučilišne kliničke bolnice Mostar, članka 7. Pravilnika o radu Sveučilišne kliničke bolnice Mostar evid. br. 5714/2 od 22.07.2022. godine, te Odluke ravnatelja evid. broj: 01-30-4630/25, a sukladno Uredbi o postupku prijema u radni odnos u javnom sektoru FBIH ("Službene novine Federacije BiH", br. 13/19 i 9/21), Sveučilišna klinička bolnica Mostar sa sjedištem u Mostaru, Bijeli Brijeg bb, objavljuje sljedeći:

**JAVNI NATJEČAJ ZA PRIJEM U RADNI ODNOS**

 **u SKB Mostar**

**Neodređeno vrijeme za radna mjesta:**

1. **Defektolog na Klinici za dječje bolesti – 1 izvršitelj**
2. **Magistar farmacije u Zavodu za laboratorijsku dijagnostiku – 1 izvršitelj**
3. **Unutarnji revizor u Uredu za unutarnju reviziju – 1 izvršitelj**
4. **Fizioterapeut (VŠS) na Klinici za fizikalnu medicinu i rehabilitaciju – 1 izvršitelj**
5. **Informatičar (VŠS) u Službi za informatiku – 1 izvršitelj**
6. **Medicinska sestra/tehničar na Klinikama/Odjelima/Zavodima/Centrima/Službama - 42 izvršitelja (Klinika za kirurgiju – 5, Klinika za unutarnje bolesti s centrom za dijalizu – 3, Klinika za psihijatriju – 3, Klinika za neurologiju – 5, Transfuzijski centar – 1, Klinika za dječje bolesti – 11, Klinika za anesteziologiju, reanimatologiju, intenzivno liječenje i terapiju boli – 8, Odjel za plućne bolesti i TBC – 2, Klinika za kožne i spolne bolesti - 1, Centar za urgentnu medicinu i hitni prijam – 2, Klinika za infektivne bolesti - 1)**
7. **Primalja na Klinici za ginekologiju i porodništvo – 1 izvršitelj**
8. **Instrumentarka (SSS) u Operacijskome traktu Klinike za kirurgiju – 3 izvršitelja**
9. **Fizioterapeut (SSS) na Klinici za fizikalnu medicinu i rehabilitaciju – 1 izvršitelj**
10. **Administrativni djelatnik u Operacijskome traktu Klinike za kirurgiju – 1 izvršitelj**
11. **Tajnica pročelnika Odjela za plućne bolesti i TBC – 1 izvršitelj**
12. **Informatičar (SSS) u Službi za informatiku – 2 izvršitelja**
13. **Recepcionar u RJ Centralnoj recepciji Službe za pravne, kadrovske i opće poslove – 2 izvršitelja**
14. **Djelatnik za dostavljanje dijagnostičkih nalaza u RJ Centralne recepcije Službe za pravne, kadrovske i opće poslove – 1 izvršitelj**
15. **Odgovorni rukovatelj boca pod tlakom u Službi za tehničke djelatnosti - 1 izvršitelj**
16. **Zaštitar – fizička zaštita u Službi zaštite – 1 izvršitelj**
17. **Djelatnik za distribuciju hrane u Službi za prehranu bolesnika – 1 izvršitelj**
18. **KV Vozač u Odsjeku prometa Službe za tehničke djelatnosti – 1 izvršitelj**
19. **Servirka u Službi za prehranu bolesnika – 1 izvršitelj**
20. **Peračica rublja u RJ Centralna praonica Službe za tehničke djelatnosti – 1 izvršitelj**
21. **Spremačica u Odsjeku za higijensko održavanje prostorija Službe za tehničke djelatnosti – 8 izvršitelja**

**Određeno vrijeme za radna mjesta u trajanju do 2 godine:**

1. **Doktor medicine na Centru za urgentnu medicinu i hitni prijam - 6 izvršitelja**

Kandidati moraju ispunjavati opće i posebne uvjete za obavljanje poslova za konkretno radno mjesto koji su definirani Zakonom o radu.

Opći uvjeti: - propisani Zakonom o radu FBIH

**Posebni uvjeti:**

**Za radno mjesto pod točkom 1.**

Uvjeti:

* VSS, završen II ciklus visokog obrazovanja master/magistar defektolog/magistar edukacijske rehabilitacije na Fakultetu prirodoslovno – matematičkih i odgojnih znanosti
* Radno iskustvo na istim poslovima u zdravstvenim ustanovama

Kratak opis poslova radnog mjesta

* Sudjeluje u interdisciplinarnom opserviranju i dijagnosticiranju pacijenata
* Promiče prava i potrebe djece steškoćama i osoba s invaliditetom
* Izrada IOP
* obavlja druge radne zadatke koji su u skladu s naravi i vrstom poslova po nalogu neposrednog rukovoditelja

**Za radna mjesta pod točkom 2.**

Uvjeti:

* VSS; završen II ciklus visokog obrazovanja master/magistar na Farmaceutsko – Biokemijskom/Farmaceutskom/Prirodoslovno-matematičkom fakultetu
* Radno iskustvo na istim poslovima u zdravstvenim ustanovama

Kratak opis poslova radnog mjesta

* radi na izvođenju diferentnih i kompliciranih analiza iz svih područja medicinsko, kemijsko- laboratorijske dijagnostike
* učestvuje u uvođenju novih testova; obavlja druge radne zadatke koji su u skladu s naravi i vrstom poslova po nalogu neposrednog rukovoditelja

**Za radno mjesto pod točkom 3.**

Uvjeti:

* VSS, diplomirani ekonomist / završen II. ciklus visokog obrazovanja master/ magistar ekonomskog usmjerenja
* Radno iskustvo na istim poslovima u zdravstvenim ustanovama

Kratak opis poslova radnog mjesta

* sudjeluje u izradi Strateškog i Godišnjeg plana revizije; implementira program revizije za vrijeme obavljanja aktivnosti revizije
* revizor je odgovoran za savjesno obavljanje navedenih zadataka i za svoj rad odgovara neposrednom rukovoditelju

**Za radno mjesto pod točkom 4.**

Uvjeti:

* VŠS, prvostupnik/bachelor fizioterapije
* Položen stručni ispit
* Licenca
* Radno iskustvo na istim poslovima u zdravstvenim ustanovama

Kratak opis poslova radnog mjesta

* samostalno izvodi sva kineziometrijska i druga mjerenja sa svrhom utvrđivanja inicijalnog stanja, kontrole, efekta tretmana ili kao dopunu dijagnostici lokomotornog sustava,
* obavlja i druge poslove po nalogu glavnog fizioterapeuta, glavne medicinske sestre- tehničara odjela i voditelja odjela

**Za radno mjesto pod točkom 5.**

Uvjeti:

* VŠS, inženjer računarstva/ završen I. ciklus visokog obrazovanja prvostupnik/bachelor informatičkog usmjerenja
* Radno iskustvo na istim poslovima u zdravstvenim ustanovama

Kratak opis poslova radnog mjesta

* kreira nova softverska rješenja; održava i dopunjava postojeća softverska rješenja
* za svoj rad odgovoran je voditelju Sl za informatiku

**Za radna mjesta pod točkom 6.**

Uvjeti:

* SSS ; završena srednja medicinska škola, opći smjer
* Položen stručni ispit
* Radno iskustvo u zdravstvenim ustanovama na istim poslovima, poslije položenog stručnog ispita

Kratak opis poslova radnog mjesta

* provodi i evidentira postupke planirane zdravstvene njege
* evidentira i pravovremenu izvješćuje nadređene o svim zapaženim promjenama kod bolesnika

**Za radno mjesto pod točkom 7.**

Uvjeti:

* SSS, završena srednja medicinska škola, smjer primalja
* Položen stručni ispit
* Radno iskustvo na istim poslovima u zdravstvenim ustanovama, poslije položenog stručnog ispita

Kratak opis poslova radnog mjesta

* vodi zdravstvenu dokumentaciju i dokumentaciju zdravstvene/primaljske njege
* obavlja i druge poslove iz domena svoje stručnosti po nalogu sestre odsjeka, voditelja odsjeka, glavne sestre klinike i predstojnika klinike

**Za radno mjesto pod točkom 8.**

Uvjeti:

* SSS, završena srednja medicinska škola, opći smjer
* Položen stručni ispit
* Radno iskustvo na istim poslovima u zdravstvenim ustanovama, poslije položenog stručnog ispita

Kratak opis poslova radnog mjesta:

* obavljanje specijalne njege u momentu invazivnih operativnih zahvata
* obavljanje i drugih poslova iz domena svoje stručnosti, po nalogu glavne instrumentarke, glavne medicinske sestre kliničkog odjela, glavne medicinske sestre klinike i predstojnika klinike /za kliniku/, glavne instrumentarke, glavne medicinske sestre odjela i pročelnika odjela

**Za radno mjesto pod točkom 9.**

Uvjeti:

* SSS, fizioterapeutski tehničar
* Položen stručni ispit
* Licenca
* Radno iskustvo na istim poslovima u zdravstvenim ustanovama, poslije položenog stručnog ispita

Kratak opis poslova radnog mjesta

* samostalno primjenjivanje infracrvenih i ultraljubičastih zraka, s tim da biodiozu uređuje viši fizioterapeut
* obavlja poslove po nalogu medicinske sestre - tehničara odjela i voditelja odjela

**Za radno mjesto pod točkom 10.**

Uvjeti:

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta:

* upisuje bolesnike koji se primaju na liječenje i priprema potrebnu dokumentaciju

administratora, glavne medicinske sestre odjela, klinike i voditelja odjela odnosno predstojnika klinike

**Za radno mjesto pod točkom 11.**

Uvjeti:

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta

* vodi brigu o ispravnosti cjelokupnog administrativnog poslovanja i korespondencije klinike
* pomaže glavnoj sestri klinike u vođenju evidencije prisutnih i odsutnih djelatnika
* za svoj rad odgovorna je predstojniku i glavnoj sestri klinike

**Za radno mjesto pod točkom 12.**

Uvjeti:

* SSS
* Radno iskustvo u zdravstvenim ustanovama na istim poslovima

Kratak opis poslova radnog mjesta

* popravlja računalnu opremu; dijagnosticira kvar te mijenja neispravne komponente sa testiranim komponentama
* Radno iskustvo na istim poslovima u zdravstvenim ustanovama

**Za radno mjesto pod točkom 13.**

Uvjeti:

* SSS
* Radno iskustvo na istim poslovima u zdravstvenim ustanovama

Kratak opis poslova radnih mjesta

* daje informacije bolesnicima i posjetiteljima o radnom vremenu pojedinih Klinika, Odjela i Odsjeka, pojedinih ambulanti i kabineta i ostale informacije prema Pravilniku o informiranju, provjerava da li pacijenti imaju urednu medicinsku dokumentaciju (zdravstvenu iskaznicu, osobnu iskaznicu, uputnicu itd.)
* obavlja poslove evidentiranja u urudžbenim knjigama

**Za radno mjesto pod točkom 14.**

Uvjeti:

* SSS, zdravstvenog usmjerenja
* Radno iskustvo na istim poslovima u zdravstvenim ustanovama

Kratak opis poslova radnog mjesta

* dostava materijala krvi i krvnih pripravaka između Klinika/Zavoda/Odjela
* obavlja druge radne zadatke koji su u skladu s naravi i vrstom poslova po nalogu neposrednog rukovoditelja

**Za radno mjesto pod točkom 15.**

* SSS
* Radno iskustvo na istim poslovima u zdravstvenim ustanovama

Kratak opis poslova radnog mjesta:

* obnaša poslove utovara, istovara boca pod tlakom te prati njihov transport
* kontrolira ispravnost ventila i dihtunga na bocama i instalacijama za snabdijevanje kisikom, plinom, zrakom i slično
* obavlja i druge poslove po nalogu Voditelja

**Za radno mjesto pod točkom 16.**

Uvjeti:

* SSS
* certifikat fizičke zaštite
* Radno iskustvo na istim poslovima u zdravstvenim ustanovama

Kratak opis poslova radnog mjesta

* radi poslove tehničke zaštite u objektima i lokacijama SKBM, prema uputama voditelja službe i voditelja smjene, te pravilniku o zaštiti ljudi i imovine te važećim zakonima iz oblasti zaštite ljudi i imovine, prema radnim nalozima

**Za radno mjesto pod točkom 17.**

Uvjeti:

* KV
* Radno iskustvo na istim poslovima u zdravstvenim ustanovama

Kratak opis poslova radnog mjesta

* preuzimanje hrane (spravljenih obroka) iz kuhinje zajedno sa servirkama i dostavljanje na Klinike-Odjele
* po potrebi obavlja i druge poslove iz djelokruga svog rada koje dobije od voditelja Odsjeka prehrane

**Za radno mjesto pod točkom 18.**

Uvjeti:

* KV vozač
* Radno iskustvo na istim poslovima u zdravstvenim ustanovama

Kratak opis poslova radnog mjesta

* upravlja motornim vozilom u cilju prijevoza pacijenata, medicinskog osoblja u unutarnjem prometu
* po potrebi obavlja i druge poslove koje dobije od voditelja Odsjeka prometa.

**Za radno mjesto pod točkom 19.**

Uvjeti:

* NK
* Radno iskustvo na istim poslovima u zdravstvenim ustanovama

 Kratak opis poslova radnog mjesta:

* transport gotovih obroka iz centralne kuhinje i raspodjela na klinici / odjelu
* higijensko održavanje (pranje, čišćenje, dezinficiranje) posuđa i pribora za jelo, ormara za posuđe i čajne kuhinje

**Za radno mjesto pod točkom 20.**

Uvjeti:

* NK
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obnaša poslove i pripreme za pranje, sušenje i peglanje rublja, posteljine i deka
* po potrebi obnaša i druge poslove i zadatke iz djelokruga svog rada

**Za radno mjesto pod točkom 21.**

Uvjeti:

* NK
* Radno iskustvo u zdravstvenim ustanovama na istim poslovima

Kratak opis poslova radnog mjesta

* higijensko održavanje (čišćenje i dezinficiranje) svih površina bolesničkih soba, radnih prostorija, nusprostorija i stubišta
* higijensko održavanje (čišćenje i dezinfekcija) laboratorijskog posuđa i pribora

**Za radno mjesto pod točkom 22.**

Uvjeti:

* VSS, završen Medicinski fakultet
* Položen stručni ispit
* Licenca za samostalan rad
* Radno iskustvo na istim poslovima u zdravstvenim ustanovama, posle položenog stručnog ispita

Kratak opis poslova radnog mjesta:

* obavlja sve poslove liječnika (preglede, prijem u bolnicu, sudjeluje u dijagnostičkim i terapijskim postupcima
* prati bolesnike pri transportu u druge zdravstvene institucije

**Potrebna dokumentacija uz prijavu:**

1. Zamolba te kraći životopis sa kontakt podacima (adresa, br. telefona, e-mail)
2. Uvjerenje o državljanstvu, ne starije od šest (6) mjeseci
3. Uvjerenje iz matične knjige rođenih
4. Potvrda o prebivalištu (CIPS), ne starije od šest (6) mjeseci od dana izdavanja
5. Dokaz o posjedovanju stručne spreme tj.svjedodžba o završnom ispitu ili diploma (potrebna nostrifikacija ukoliko je stečena izvan BiH)
6. Uvjerenje o položenom stručnom ispitu (ukoliko je traženo za navedeno radno mjesto, potrebna nostrifikacija ukoliko je stečeno izvan BiH)
7. Licenca, ukoliko je traženo za navedeno radno mjesto
8. Certifikat, ukoliko je traženo za navedeno radno mjesto
9. Potvrda o radnom iskustvu sa točnom naznakom obavljanih poslova i duljini radnog staža od poslodavca. (ukoliko je traženo za navedeno radno mjesto)

**Radna knjižica, potvrda PIO/MIO o radnom stažu, Ugovor o radu, potvrda o pripravničkom stažu ne mogu poslužiti kao relevantan dokaz o radnom iskustvu.**

1. Potvrda o prioritetu pri upošljavanju na temelju Zakona o pravima branitelja i članova njihovih obitelji (ukoliko je kandidat posjeduje)

Svu dokumentaciju potrebno je dostaviti u ovjerenim preslikama.

Uvjerenje o fizičkoj i psihičkoj sposobnosti za vršenje poslova navedenog radnog mjesta, izabrani kandidati su dužni dostaviti po konačnosti Odluke o prijemu u radni odnos.

Sveučilišna klinička bolnica Mostar zadržava pravo poništenja natječaja bez obrazloženja.

**Sveučilišna klinička bolnica Mostar nije u obvezi vraćanja dokumentacije koja se prilaže uz prijavu.**

Prijavu na natječaj potrebno je dostaviti putem pošte – U ZATVORENOJ KOVERTI - na adresu:

**SKB Mostar, Kralja Tvrtka bb, 88000 Mostar**

***(na koverti je potrebno navesti ime, prezime i adresu „prijava na natječaj za prijem u radni odnos na radno mjesto pod rednim brojem \_\_\_\_, ne otvaraj – otvara povjerenstvo˝).*** *Ukoliko se kandidat prijavljuje na više radnih mjesta neophodno je na koverti navesti redne brojeve istih.*

U slučaju da nakon provođenja ispitnog dijela Javnog natječaja, neki od kandidata ostvare jednak broj bodova, prednost pri zapošljavanju će imati kandidat koji ima prioritet u zapošljavanju koji se dokazuje potvrdom koja se prilaže u dokumentaciji sukladno Zakonu o dopunskim pravima branitelja i članova njihovih obitelji u HNŽ ("Narodne novine HNŽ" broj:06/18, 4/21).

Javni natječaj je objavljen 23.05.2025. godine.

Prijave se dostavljaju u roku od 8 (osam) dana od dana objavljivanja natječaja u sredstvima javnog informiranja, a nepotpune i neblagovremene prijave neće se uzimati u obzir.

Kandidati koji dostave blagovremene i potpune prijave, a ispunjavaju opće i posebne uvjete biti će pozvani na razgovor.